arnastofnun/IGC-2024 huggingface dataset:
Samningur um loðnustofninn á hafsvæðinu milli Íslands, Jan Mayen og Grænlands Þingsályktun - þingskjal nr. 575

116. löggjafarþing 1992–1993.

Nr. 4/116.

Þskj. 575 - 247. mál.

Þingsályktun um samning milli Íslands, Noregs og Grænlands/Danmerkur um loðnustofninn á hafsvæðinu milli Íslands, Jan Mayen og Grænlands.

Alþingi ályktar að heimila ríkisstjórninni að staðfesta fyrir Íslands hönd samning milli Íslands, Noregs og Grænlands/Danmerkur um loðnustofninn á hafsvæðinu milli Íslands, Jan Mayen og Grænlands sem undirritaður var í Kaupmannahöfn 25. júní 1992.

Samþykkt á Alþingi 22. desember 1992.
Aukaaðild að Vestur-Evrópusambandinu Nefndarálit - þingskjal nr. 1013

1992–93. – 1062 ár frá stofnun Alþingis.

116. löggjafarþing. – 437 . mál.

1013. Nefndarálit um till. til þál. um aukaaðild að Vestur-Evrópusambandinu.

Frá meiri hluta utanríkismálanefndar.

Nefndin hefur fjallað um tillöguna og fékk hún við þá umfjöllun ýmis gögn um málið frá utanríkisráðuneytinu. Einnig barst nefndinni ályktun um málið frá Varðbergi, félagi ungra áhugamanna um vestræna samvinnu. Þá komu á fund nefndarinnar Sigþrúður Gunnarsdóttir og Sveinn Rúnar Hauksson frá Samtökum herstöðvaandstæðinga.

Meiri hluti nefndarinnar telur mikilvægt að Ísland gerist aukaaðili að Vestur-Evrópusambandinu og vill í því sambandi taka undir eftirfarandi kafla í ályktun Varðbergs um málið frá 22. mars sl.:

„Varðberg, félag ungra áhugamanna um vestræna samvinnu, telur það þjóna öryggishagsmunum Íslands að ríkisstjórn Íslands staðfesti aukaaðild að Vestur-Evrópusambandinu og taki virkan þátt í að fylgjast með og móta öryggis- og varnarmál Evrópu. Aukaaðild Íslands að Vestur-Evrópusambandinu ásamt aðild annarra ríkja Atlantshafsbandalagsins tryggir að sjónarmið NATO-ríkjanna hafi áhrif á stefnumótun Vestur-Evrópusambandsins þannig að Evrópubandalagið verði ekki einrátt í varnar- og öryggismálaumræðu Vestur-Evrópu.“

Meiri hluti nefndarinnar leggur til að tillagan verði samþykkt.

Alþingi, 26. apríl 1993.

Björn Bjarnason,

Sigbjörn Gunnarsson.

Geir H. Haarde.

form., frsm.

Árni R. Árnason.

Lára Margrét Ragnarsdóttir.
Tvíhliða samskipti við Evrópubandalagið Nefndarálit - þingskjal nr. 1018

1992–93. – 1062 ár frá stofnun Alþingis.

116. löggjafarþing. – 303 . mál.

1018. Nefndarálit um till. til þál. um tvíhliða samning við Evrópubandalagið.

Frá utanríkismálanefnd.

Nefndin fjallaði um tillöguna, sem flutt er af Steingrími Hermannssyni og Halldóri Ásgrímssyni, í því ljósi að samningar höfðu tekist um Evrópska efnahagssvæðið (EES) og að óvissu vegna brotthvarfs Sviss af svæðinu hafði verið eytt. Jafnframt lá fyrir við umfjöllun nefndarinnar að samningaviðræður væru hafnar milli EFTA-ríkjanna Austurríkis, Finnlands, Noregs og Svíþjóðar og framkvæmdastjórnar EB um aðild þessara ríkja að bandalaginu. Því var talið eðlilegt að breyta hinni upprunalegu tillögu. Við gerð breytingartillögunnar töldu nefndarmenn mikils virði að ná sem víðtækastri samstöðu um afgreiðslu málsins. Breytingartillagan er flutt á sérstöku þingskjali.

Að mati nefndarinar er ákaflega mikilvægt að enginn vafi sé um afstöðu Íslands til Evrópubandalagsins (EB). Verði niðurstaðan af viðræðum fyrrgreindra EFTA-ríkja við EB sú að þau gerist aðilar að bandalaginu er jafnframt mikilvægt að fyrir liggi sú afstaða Alþingis að stefnt skuli að tvíhliða samningi Íslands og Evrópubandalagsins. Álítur nefndin nauðsynlegt fyrir ríkisstjórnina að geta stuðst við vilja Alþingis þegar hugað er að samskiptum Íslands og EB um leið og hún minnir á nauðsyn þess að nefndinni gefist kostur á að fylgjast náið með þróun málsins. Því er eðlilegt að Alþingi marki þá stefnu sem felst í breytingartillögu nefndarinnar. Leiði tvíhliða viðræður Íslands og EB í framhaldi af gerð EES-samningsins til þess að gengið verði á ný til samninga við bandalagið verður sú ákvörðun borin undir Alþingi. Við slíka tvíhliða samningsgerð yrði einkum litið á viðskiptahluta samningsins um Evrópska efnahagssvæðið þar sem stofnanahlutinn hlyti óhjákvæmilega að taka á sig allt aðra mynd.

Innan nefndarinnar hefur töluvert verið rætt um það hvernig afskiptum Alþingis af framvindu mála á vettvangi EES skuli háttað. Jafnframt hefur nefndin rætt hvernig hún geti sem best fylgst með aðildarviðræðum EFTA-ríkja við EB. Þeim umræðum er ekki lokið, en nefndarmenn eru sammála um að utanríkismálanefnd gegni þar lykilhlutverki og verði að haga störfum sínum í samræmi við það.

Alþingi, 26. apríl 1993.

Björn Bjarnason,

Steingrímur Hermannsson.

Ólafur Ragnar Grímsson.

form., frsm.

Ingibjörg Sólrún Gísladóttir.

Geir H. Haarde.

Páll Pétursson.

Árni R. Árnason.

Lára Margrét Ragnarsdóttir.

Sigbjörn Gunnarsson.
Tvíhliða samskipti við Evrópubandalagið Breytingartillaga - þingskjal nr. 1019

1992–93. – 1062 ár frá stofnun Alþingis.

116. löggjafarþing. – 303 . mál.

1019. Breytingartillögur við till. til þál. um tvíhliða samning við Evrópubandalagið.

Frá utanríkismálanefnd.

Tillgr. orðist svo:

Alþingi ályktar að í framhaldi af gerð samningsins um Evrópska efnahagssvæðið skuli teknar upp viðræður við Evrópubandalagið um tvíhliða samskipti þess og Íslands, einkum með hliðsjón af því að Austurríki, Finnland, Noregur og Svíþjóð hafa sótt um aðild að bandalaginu. Því felur Alþingi ríkisstjórninni að undirbúa slíkar viðræður um hugsanlegan tvíhliða samning og tilkynna framkvæmdastjórn Evrópubandalagsins um þennan vilja Alþingis.

Fyrirsögn till. orðist svo: Till. til þál. um tvíhliða samskipti við Evrópubandalagið.
Aukaaðild að Vestur-Evrópusambandinu Nefndarálit - þingskjal nr. 1021

1992–93. – 1062 ár frá stofnun Alþingis.

116. löggjafarþing. – 437 . mál.

1021. Nefndarálit um aukaaðild að Vestur-Evrópusambandinu.

Frá minni hluta utanríkismálanefndar.

Utanríkismálanefnd hefur fjallað um tillöguna og fékk á sinn fund Gunnar Pálsson frá utanríkisráðuneytinu og Sigþrúði Gunnarsdóttur og Svein Rúnar Hauksson frá Samtökum herstöðvaandstæðinga. Þá fékk nefndin umsögn um málið frá Varðbergi, félagi ungra áhugamanna um vestræna samvinnu.

Minni hluti utanríkismálanefndar mótmælir því hvernig þetta mál bar að á Alþingi. Skjal um aukaaðild var undirritað af umhverfisráðherra, f.h. utanríkisráðherra, í nóvember sl. án þess að áður væri leitað eftir vilja Alþingis. Núna, tæpu hálfu ári síðar, er svo leitað blessunar á þegar gerðum hlut. Er það bæði andlýðræðislegt og andþingræðislegt að standa þannig að málum.

Vestur-Evrópusambandið var stofnsett árið 1948 en lá nánast í dvala þar til á allra síðustu árum. Á fundi EB í Maastricht í desember 1991 var reynt að blása í það nýju lífi og því ætlað að vera nokkurs konar hernaðararmur sameiginlegrar stefnu EB í utanríkis- og varnarmálum.

Aukaaðildin að VES tengist þeirri almennu umræðu sem nú fer fram um stöðu Íslands á alþjóðavettvangi og hvernig hagsmunum þjóðarinnar verði best borgið.

Kalda stríðinu er lokið og óvinaímyndir þess að engu orðnar. Vígbúnaður, vopnakapphlaup og hernaðarbandalög verða ekki lengur réttlætt með öflugum óvini í austri eða vestri. Sovétkerfið er hrunið og engin ógn stafar lengur af meintri útþenslustefnu þess. Við þessar aðstæður hlýtur sú skilgreining og það mat á öryggishagsmunum Íslendinga, sem mótaðist í deiglu kalda stríðsins, að breytast. Það hlýtur að draga verulega úr áherslunni á hernaðarlegt mikilvægi Íslands og hefðbundnar landvarnir.

Stærsta ógnunin við öryggi Íslendinga, sem og annarra þjóða, er sú arfleifð kalda stríðsins sem liggur í hinum gífurlegu vopnabirgðum heimsins. Mikilvægustu öryggishagsmunir íslensku þjóðarinnar eru nú að vernda hafsvæðin kringum landið m.a. fyrir geislavirkum úrgangi og þeirri hættu sem fylgir umferð kjarnorkuknúinna kafbáta. Við þessar aðstæður duga hernaðarbandalög og hefðbundnar landvarnir skammt og þar af leiðandi þjónar það ekki hagsmunum Íslendinga að gerast aukaaðilar að VES. Þetta verður enn augljósara þegar haft er í huga að VES hefur þá afstöðu til kjarnavopna að þau séu óhjákvæmileg til að tryggja öryggi og frið í Evrópu.

Sem vopnlaus þjóð eiga Íslendingar að ástunda friðsamleg samskipti við allar þjóðir og stuðla að öryggi, friði og auknum jöfnuði milli þjóða fyrst og fremst á vettvangi Sameinuðu þjóðanna.

Minni hlutinn mun greiða atkvæði gegn tillögunni og leggur til að hún verði felld.

Alþingi, 27. apríl 1993.

Ingibjörg Sólrún Gísladóttir,

Steingrímur Hermannsson.

Ólafur Ragnar Grímsson.

frsm.

Páll Pétursson.
Ályktanir Vestnorræna þingmannaráðsins 1992 Þingsályktun - þingskjal nr. 1037

116. löggjafarþing 1992–1993.

Nr. 9/116.

Þskj. 1037 - 237. mál.

Þingsályktun um ályktanir Vestnorræna þingmannaráðsins 1992.

Alþingi ályktar að beina þeim tilmælum til ríkisstjórnarinnar að vinna að framkvæmd ályktana Vestnorræna þingmannaráðsins sem samþykktar voru á fundi ráðsins á Akureyri 15. júní 1992.

Samþykkt á Alþingi 28. apríl 1993.
Aukaaðild að Vestur-Evrópusambandinu Þingsályktun - þingskjal nr. 1038

116. löggjafarþing 1992–1993.

Nr. 10/116.

Þskj. 1038 - 437. mál.

Þingsályktun um aukaaðild að Vestur-Evrópusambandinu.

Alþingi ályktar að lýsa stuðningi við ákvörðun ríkisstjórnarinnar um að Ísland gerist aukaaðili að Vestur-Evrópusambandinu (VES).

Samþykkt á Alþingi 28. apríl 1993.
Ríkisábyrgð á bótagreiðslum vegna grófra ofbeldisbrota Nefndarálit - þingskjal nr. 1068

1992–93. – 1062 ár frá stofnun Alþingis.

116. löggjafarþing. – 352 . mál.

1068. Nefndarálit um till. til þál. um ríkisábyrgð á bótagreiðslum vegna kynferðisbrota.

Frá allsherjarnefnd.

Nefndin hefur fjallað um málið og fékk hún á sinn fund Þorstein A. Jónsson, deildarstjóra í dómsmálaráðuneyti. Umsagnir bárust frá Fangelsismálastofnun ríkisins, Kvennaráðgjöfinni, Dómarafélagi Íslands, Stígamótum, Tryggingastofnun ríkisins og Kvennaathvarfinu.

Í málinu er lagt til að dómsmálaráðherra verði falið að skipa nefnd sem kanni hvort grundvöllur sé til þess að ríkissjóður ábyrgist greiðslur dæmdra bóta vegna kynferðisbrota eða annarra grófra ofbeldisbrota. Við umfjöllun tillögunnar í nefndinni kom fram það sjónarmið að full ástæða væri til þess að kanna hvort ríkið ætti að ábyrgjast greiðslu bóta vegna ofbeldisbrota almennt. Til þess að tryggja að svo yrði gert leggur nefndin til að texta tillögugreinarinnar verði breytt. Hins vegar má nefna að sérstaklega hefur verið vakin athygli á að vandamál hafa risið við innheimtu bóta vegna kynferðislegs ofbeldis. Kynferðisbrot eru í eðli sínu afar viðkvæm brot. Þegar miskabætur eru dæmdar í slíkum málum eru þær m.a. hugsaðar sem bætur fyrir andlegt tjón, þjáningar og óþægindi sem brotaþoli hefur orðið fyrir. Er brotaþoli settur í mjög óþægilega stöðu þegar hann þarf að sækja slíkar bætur með málarekstri eins og um venjulegt skuldamál sé að ræða. Þess má geta að í Evrópusamningnum frá 24. nóvember 1983, um bætur til fórnarlamba ofbeldisbrota, eru ákvæði um skyldu ríkis til að tryggja greiðslu dæmdra skaðabóta og hafa önnur norræn ríki sett ýmis lagaákvæði um slíka skyldu. Ísland er ekki aðili að samningnum.

Nefndin álítur nauðsynlegt og tímabært að kanna þessi mál. Athuga þarf umfang og tíðni ofbeldisbrota, þar á meðal kynferðisbrota, dæmdar bætur, hvaða kostnað umrætt fyrirkomulag hefði í för með sér fyrir ríkið og hvort önnur úrræði en ríkisábyrgð á bótagreiðslum kæmu sér ef til vill betur. Hafa þarf enn fremur í huga þau varnaðaráhrif sem refsirétti er ætlað að hafa. Það verður að vera skýrt að ekki er ætlunin að draga úr ábyrgð brotamanns á gjörðum sínum.

Nefndin leggur til að málið verði samþykkt með breytingum sem gerð er tillaga um á sérstöku þingskjali. Ólafur Þ. Þórðarson var fjarstaddur afgreiðslu málsins.

Alþingi, 3. maí 1993.

Sólveig Pétursdóttir,

Anna Ólafsdóttir Björnsson.

Björn Bjarnason.

form., frsm.

Ey. Kon. Jónsson.

Ingi Björn Albertsson.

Kristinn H. Gunnarsson.

Sigbjörn Gunnarsson.

Jón Helgason.
Ríkisábyrgð á bótagreiðslum vegna grófra ofbeldisbrota Breytingartillaga - þingskjal nr. 1069

1992–93. – 1062 ár frá stofnun Alþingis.

116. löggjafarþing. – 352 . mál.

1069. Breytingartillögur við till. til þál. um ríkisábyrgð á bótagreiðslum vegna kynferðisbrota.

Frá allsherjarnefnd.

Tillgr. orðist svo:

Alþingi ályktar að fela dómsmálaráðherra að skipa nefnd til þess að athuga hvort taka eigi upp það fyrirkomulag að ríkissjóður ábyrgist greiðslur dæmdra bóta vegna grófra ofbeldisbrota, svo sem kynferðisbrota.

Fyrirsögn till. orðist svo: Tillaga til þingsályktunar um ríkisábyrgð á bótagreiðslum vegna grófra ofbeldisbrota.
Fjármögnun samgöngumannvirkja Nefndarálit - þingskjal nr. 1081

1992–93. – 1062 ár frá stofnun Alþingis.

116. löggjafarþing. – 104 . mál.

1081. Nefndarálit um till. til þál. um fjármögnun á gerð vega og tengdra samgöngumannvirkja.

Frá samgöngunefnd.

Nefndin hefur fjallað um málið og fengið um það umsagnir frá Sambandi sveitarfélaga á Suðurnesjum, Vegagerð ríksins, Eyþingi, Samtökum sveitarfélaga á höfuðborgarsvæðinu, Samtökum sunnlenskra sveitarfélaga, Samtökum sveitarfélaga í Vesturlandskjördæmi og Sambandi sveitarfélaga í Austurlandskjördæmi.

Nefndin leggur til að tillagan verði samþykkt með breytingu sem gerð er tillaga um á sérstöku þingskjali.

Alþingi, 3. maí 1993.

Pálmi Jónsson,

Sigbjörn Gunnarsson.

Jóhann Ársælsson.

form., frsm.

Jóna Valgerður Kristjánsdóttir.

Sturla Böðvarsson.

Guðmundur Bjarnason.

Guðni Ágústsson.

Árni Johnsen.

Árni R. Árnason.
Fjármögnun samgöngumannvirkja Breytingartillaga - þingskjal nr. 1082

1992–93. – 1062 ár frá stofnun Alþingis.

116. löggjafarþing. – 104 . mál.

1082. Breytingartillaga við till. til þál. um fjármögnun á gerð vega og tengdra samgöngumannvirkja.

Frá samgöngunefnd.

Við tillgr. bætist nýr stafliður er orðist svo:

d. að kanna möguleika á að auka og bæta nýtingu tekjustofna Vegasjóðs.
Tilraunaverkefni framhaldsskóla á Austurlandi Nefndarálit - þingskjal nr. 1089

1992–93. – 1062 ár frá stofnun Alþingis.

116. löggjafarþing. – 229 . mál.

1089. Nefndarálit um till. til þál. um sérstakt tilraunaverkefni framhaldsskóla á Austurlandi.

Frá menntamálanefnd.

Nefndin hefur fjallað um tillöguna og fékk um hana umsagnir frá Bandalagi starfsmanna ríkis og bæja, Verkmenntaskóla Austurlands, Sambandi sveitarfélaga í Austurlandskjördæmi, Menntaskólanum á Egilsstöðum og Vinnuveitendasambandi Íslands.

Með hliðsjón af því að nefndin hefur mælt með samþykkt stjórnarfrumvarps um að heimila menntamálaráðherra að efna til tilraunastarfs í starfsnámi í framhaldsskólum (397. mál þingsins), sem og með hliðsjón af því að sérstök nefnd á vegum menntamálaráðuneytisins er að vinna að málefnum framhaldsskóla á Austurlandi, leggur nefndin til að tillögunni verði vísað til ríkisstjórnarinnar.

Valgerður Sverrisdóttir og Ólafur Þ. Þórðarson voru fjarverandi við afgreiðslu málsins.

Alþingi, 4. maí 1993.

Sigríður A. Þórðardóttir,

Björn Bjarnason.

Rannveig Guðmundsdóttir.

form., frsm.

Svavar Gestsson.

Kristín Ástgeirsdóttir.

Árni Johnsen.

Tómas Ingi Olrich.
Safn þjóðminja að Hólum í Hjaltadal Nefndarálit - þingskjal nr. 1090

1992–93. – 1062 ár frá stofnun Alþingis.

116. löggjafarþing. – 116 . mál.

1090. Nefndarálit um till. til þál. um safn þjóðminja að Hólum í Hjaltadal.

Frá menntamálanefnd.

Nefndin hefur fjallað um tillöguna og fékk um hana umsögn frá menntamálaráðuneytinu, landbúnaðarráðuneytinu, Jónasi Gíslasyni, vígslubiskupi í Skálholti, Bolla Gústavssyni, formanni Hólanefndar, Félagi íslenskra safnamanna, Ferðmálaráði Íslands, Þór Magnússyni þjóðminjaverði, héraðsnefnd Skagfirðinga og fjármálaráðuneytinu.

Nefndin mælir með samþykkt tillögunnar með eftirfarandi

BREYTINGU:

Tillgr. orðist svo:

Alþingi ályktar að fela ríkisstjórninni að kanna möguleika á stofnun safns þjóðminja að Hólum í Hjaltadal er verði einkum helgað kirkjusögu Íslands.

Ólafur Þ. Þórðarson og Valgerður Sverrisdóttir voru fjarverandi við afgreiðslu málsins.

Alþingi, 4. maí 1993.

Sigríður A. Þórðardóttir,

Rannveig Guðmundsdóttir.

Björn Bjarnason.

form., frsm.

Tómas Ingi Olrich.

Svavar Gestsson.

Kristín Ástgeirsdóttir.

Árni Johnsen.
Tengsl ferðaþjónustu við íslenska sögu Nefndarálit - þingskjal nr. 1091

1992–93. – 1062 ár frá stofnun Alþingis.

116. löggjafarþing. – 160 . mál.

1091. Nefndarálit um till. til þál. um tengsl ferðaþjónustu við íslenska sögu og sögustaði.

Frá menntamálanefnd.

Nefndin hefur fjallað um tillöguna og fékk um hana umsögn frá Ferðamálaráði Íslands, Félagi leiðsögumanna, Félagi íslenskra fornleifafræðinga, Ferðamálasamtökum Vestfjarða, Félagi íslenskra safnamanna.

Nefndin mælir með samþykkt tillögunnar með eftirfarandi

BREYTING

U:

Tillgr. orðist svo:

Alþingi ályktar að fela ríkisstjórninni að skipa fimm manna nefnd til að setja fram hugmyndir og tillögur um það hvernig nýta megi sögu þjóðarinnar, sögustaði, þjóðhætti, verkmenningu og bókmenntir til að efla og bæta ferðaþjónustu innan lands.

Ólafur Þ. Þórðarson var fjarverandi við afgreiðslu málsins.

Alþingi, 4. maí 1993.

Sigríður A. Þórðardóttir,

Rannveig Guðmundsdóttir.

Björn Bjarnason.

form., frsm.

Svavar Gestsson,

Kristín Ástgeirsdóttir.

Valgerður Sverrisdóttir.

með fyrirvara.

Árni Johnsen.

Tómas Ingi Olrich.
Evrópusamningar um fullnustu refsidóma Nefndarálit - þingskjal nr. 1100

1992–93. – 1062 ár frá stofnun Alþingis.

116. löggjafarþing. – 537 . mál.

1100. Nefndarálit um till. til þál. um fullgildingu Evrópusamninga um viðurkenningu og fullnustu refsidóma.

Frá utanríkismálanefnd.

Nefndin hefur fjallað um tillöguna og mælir með samþykkt hennar.

Alþingi, 4. maí 1993.

Björn Bjarnason,

Rannveig Guðmundsdóttir.

Steingrímur Hermannsson.

form., frsm.

Geir H. Haarde.

Páll Pétursson.

Árni R. Árnason.

Lára Margrét Ragnarsdóttir.

Hjörleifur Guttormsson.

Ingibjörg Sólrún Gísladóttir.
Samþykkt um votlendi Nefndarálit - þingskjal nr. 1112

1992–93. – 1062 ár frá stofnun Alþingis.

116. löggjafarþing. – 534 . mál.

1112. Nefndarálit um till. til þál. um staðfestingu breytinga á samþykkt um votlendi sem hefur alþjóðlegt gildi, einkum fyrir fuglalíf.

Frá utanríkismálanefnd.

Nefndin hefur fjallað um tillöguna og fékk á sinn fund til viðræðna um efni hennar Jón Gunnar Ottósson, skrifstofustjóra í umhverfisráðuneytinu, og Þóri Ibsen, deildarsérfræðing í umhverfisráðuneytinu. Þá barst nefndinni umsögn um málið frá umhverfisnefnd sem gerir ekki athugasemd við samþykkt tillögunnar.

Nefndin mælir með samþykkt tillögunnar.

Alþingi, 5. maí 1993.

Björn Bjarnason,

Rannveig Guðmundsdóttir.

Steingrímur Hermannsson.

form., frsm.

Geir H. Haarde.

Hjörleifur Guttormsson.

Ingibjörg Sólrún Gísladóttir.

Páll Pétursson.

Tómas Ingi Olrich.

Árni R. Árnason.
Alþjóðasamningur um viðbúnað gegn olíumengun Nefndarálit - þingskjal nr. 1113

1992–93. – 1062 ár frá stofnun Alþingis.

116. löggjafarþing. – 535 . mál.

1113. Nefndarálit um till. til þál. um fullgildingu alþjóðasamnings um viðbúnað og viðbrögð gegn olíumengun og samstarf þar um, 1990.

Frá utanríkismálanefnd.

Nefndin hefur fjallað um tillöguna og fékk á sinn fund til viðræðna um efni hennar Jón Gunnar Ottósson, skrifstofustjóra í umhverfisráðuneytinu, og Þóri Ibsen, deildarsérfræðing í umhverfisráðuneytinu. Þá barst nefndinni umsögn um tillöguna frá umhverfisnefnd og gerir nefndin ekki athugasemd við samþykkt hennar.

Nefndin mælir með samþykkt tillögunnar.

Alþingi, 5. maí 1993.

Björn Bjarnason,

Rannveig Guðmundsdóttir.

Steingrímur Hermannsson.

form., frsm.

Geir H. Haarde.

Páll Pétursson.

Hjörleifur Guttormsson.

Ingibjörg Sólrún Gísladóttir.

Tómas Ingi Olrich.

Árni R. Árnason.
Rammasamningur Sameinuðu þjóðanna um loftslagsbreytingar Nefndarálit - þingskjal nr. 1114

1992–93. – 1062 ár frá stofnun Alþingis.

116. löggjafarþing. – 536 . mál.

1114. Nefndarálit um till. til þál. um fullgildingu rammasamnings Sameinuðu þjóðanna um loftslagsbreytingar.

Frá utanríkismálanefnd.

Nefndin hefur fjallað um tillöguna og fékk á sinn fund til viðræðna um efni hennar Jón Gunnar Ottósson, skrifstofustjóra í umhverfisráðuneytinu, og Þóri Ibsen, deildarsérfræðing í umhverfisráðuneytinu. Þá barst nefndinni umsögn um tillöguna frá umhverfisnefnd og gerir nefndin ekki athugasemd við samþykkt hennar.

Nefndin mælir með samþykkt tillögunnar.

Alþingi, 5. maí 1993.

Björn Bjarnason,

Rannveig Guðmundsdóttir.

Steingrímur Hermannsson.

form., frsm.

Ingibjörg Sólrún Gísladóttir.

Geir H. Haarde.

Páll Pétursson.

Tómas Ingi Olrich.

Árni R. Árnason.

Hjörleifur Guttormsson.
Reynslusveitarfélög Nefndarálit - þingskjal nr. 1124

1992–93. – 1062 ár frá stofnun Alþingis.

116. löggjafarþing. – 516 . mál.

1124. Nefndarálit um till. til þál. um heimild til að hefja undirbúning að stofnun reynslusveitarfélaga.

Frá félagsmálanefnd.

Nefndin hefur fjallað um málið en með því er lagt til að Alþingi samþykki heimild til handa félagsmálaráðherra að hefja undirbúning að stofnun allt að fimm reynslusveitarfélaga er starfi tímabundið á grundvelli hugmynda sem fram koma í skýrslu sveitarfélaganefndar. Nefndin fékk á fund sinn frá félagsmálaráðuneytinu Berglind Ásgeirsdóttur ráðuneytisstjóra og Húnboga Þorsteinsson skrifstofustjóra og frá Sambandi íslenskra sveitarfélaga Vilhjálm Vilhjálmsson formann og Þór Skúlason framkvæmdastjóra. Þá bárust henni umsagnir frá Bandalagi starfsmanna ríkis og bæja, Samtökum sveitarfélaga á höfuðborgarsvæðinu, Sambandi sveitarfélaga í Norðurlandi vestra, Sambandi sveitarfélaga á Suðurnesjum, Sambandi sveitarfélaga í Austurlandskjördæmi, Eyþingi og Sambandi íslenskra sveitarfélaga.

Nefndin leggur til að tillagan verði samþykkt óbreytt. Sveitarfélaganefndin skipaði sérstaka nefnd til að fjalla um málefni grunnskóla og til að kanna hvernig hægt verði að flytja rekstur þeirra yfir til sveitarfélaga. Félagsmálanefnd telur rétt að fram komi að hún álítur að á grundvelli þeirrar meðferðar á málefnum grunnskóla verði þeir ekki á þessu stigi meðal tilraunaverkefna reynslusveitarfélaganna.

Alþingi, 4. maí 1993.

Rannveig Guðmundsdóttir,

Guðjón Guðmundsson.

Jón Kristjánsson.

form., frsm.

Ingibjörg Sólrún Gísladóttir.

Eggert Haukdal.

Kristinn H. Gunnarsson.

Ingibjörg Pálmadóttir.

Einar K. Guðfinnsson.

Gunnlaugur Stefánsson.
Fríverslunarsamningur milli ríkja Fríverslunarsamtaka Evrópu og Póllands Nefndarálit - þingskjal nr. 1127

1992–93. – 1062 ár frá stofnun Alþingis.

116. löggjafarþing. – 567 . mál.

1127. Nefndarálit um till. til þál. um fullgildingu fríverslunarsamnings milli ríkja Fríverslunarsamtaka Evrópu og lýðveldisins Póllands.

Frá utanríkismálanefnd.

Nefndin hefur fjallað um tillöguna og fékk á sinn fund til viðræðna um efni hennar Árna Kolbeinsson, ráðuneytisstjóra í sjávarútvegsráðuneytinu, Sigurgeir Þorgeirsson, aðstoðarmann landbúnaðarráðherra, Jóhann Guðmundsson, deildarstjóra í landbúnaðarráðuneytinu, og Gunnar Snorra Gunnarsson, skrifstofustjóra í utanríkisráðuneytinu.

Nefndin mælir með samþykkt tillögunnar.

Alþingi, 5. maí 1993.

Björn Bjarnason,

Rannveig Guðmundsdóttir.

Steingrímur Hermannsson.

form., frsm.

Hjörleifur Guttormsson,

Ingibjörg Sólrún Gísladóttir.

Geir H. Haarde.

með fyrirvara.

Páll Pétursson.

Árni R. Árnason.

Tómas Ingi Olrich.